Felvidék.ma

Miskolc 200- Drámapályázati felhívás
2021-02-25 - 2021-12-31
A Miskolci Nemzeti Színház a bicentenárium alkalmából drámapályázatot hirdet, melynek első díjjal kitüntetett darabját 2023. augusztus 24-én kívánja bemutatni.
A színház vezetése műfaji és tematikus megkötés nélkül, belföldről és a határon túlról várja mindazokat az eredeti, magyar nyelvű, prózai vagy zenés színpadi műveket, amelyek még nem jelentek meg nyomtatásban vagy valamely digitális platformon, amelyet nem mutattak be színpadon, nem nyert díjat korábbi drámapályázatokon és előadási vagy közlési jogával más intézmény nem rendelkezik.
A zsűri – amelyet a Miskolci Nemzeti Színház művészeti tanácsának tagjai (Béres Attila, Keszég László, Rusznyák Gábor, Szabó Máté, Szőcs Artur rendezők) és a színház dramaturgja (Lőrinczy Attila) alkotnak – egy 10.000 eurós fődíjat ítél oda.
A pályázatok beadási határideje: 2021. december 31.
A pályázat benyújtásának módja: elektronikusan a titkarsag@mnsz.hu e-mail címen.
Eredményhirdetés: 2022. március 1.
További részletek ITT találhatóak.

Aranybulla-díj: irodalmi pályázat
2021-06-15 - 2022-01-22
Az Aranybulla kikiáltásának 800. évfordulójára a Vörösmarty Társaság irodalmi pályázatot hirdet. A magyarság történelmének egyik legjelentősebb eseményéhez, annak emlékezetéhez kapcsolódó alkotásokat várnak a szervezők. Pályázni lehet vers, széppróza, esszé, tanulmány, illetve színpadi mű kategóriában.

A szervezők a magyarság történelmének egyik legjelentősebb eseményéhez, annak emlékezetéhez kapcsolódó alkotásokat várják jövő év januárjáig. Pályázni lehet vers, széppróza, esszé, tanulmány, illetve színpadi mű kategóriában. Az Aranybulla-díj átadására és a kategóriákban kiemelt alkotások elismerésére a jubileumi évben, a Székesfehérvári Királyi Napok keretében kerül majd sor.
A pályázatok beküldési határideje: 2022. január 22., A magyar kultúra napja.
Az elkészült alkotásokat a hagyományos postai úton a Vörösmarty Társaság címére várják (8000 Székesfehérvár, Kossuth Lajos utca 14.), vagy elektronikus úton a vorosmarty.tarsasag@gmail.com e-mail címre.

Dráma 21 – drámapályázat
2021-06-19 - 2021-09-30
A Dialóg nonprofit szervezet2021-ben újra drámapályázatot hirdet szlovákiai magyar szerzők részére ezúttal két kategóriában. A kategóriákat a mű célcsoportja szerint határoztuk meg, tehát a felnőtt közönség számára készülő színművek mellett szeretnénk, ha agyermek és ifjúsági színművek is teret kaphatnának. A drámák témája és műfaja kötetlen.
Pályázni nyomtatásban és interneten még meg nem jelent, színpadon még be ne mutatott művel, illetve olyan drámai szöveggel lehet, mely nem nyert díjat korábbi drámapályázatokon, s a szerző rendelkezik a dráma felhasználás jogával.
Beadási határidő: 2021. szeptember 30.
Eredményhirdetés: 2021. december.
A szakmai zsűri mindkét kategóriában a legjobb 3 pályaművet jutalmazza, fenntartva magának azt a jogot, hogy a díjakat színvonal hiányában visszatartja, vagy az előző pályázathoz hasonlóan megosztott díjakat ad ki.

díj: 1500 euró
díj: 1000 euró
díj: 700 euró

A drámapályázat jeligés.A pályaműveket két nyomtatott példányban, zárt borítékban mellékelve a szerző személyi adatait és elérhetőségeit, az alábbi címre kérjük eljuttatni: Komáromi Jókai Színház, Petőfi utca 1. Komárno, 945 01, a borítékon kérjük, tüntessék fel: Dráma 21.
További információk a dialog.office1@gmail.com e-mail címen. A drámapályázat koprodukciós partnere a Komáromi Jókai Színház, a kassai Thália Színház, valamint a komáromi Egresssy Béni Városi Művelődési Központ. A „Dráma 21” támogatója a Kisebbségi Kulturális Alap.

Janiga József „Szülőföldtől a választott otthonig”
2021-08-07 11:00 - 2021-09-30 17:00 (Europe/Bratislava)
Meghívó
A Szövetség a Közös Célokért
tisztelettel meghívja az érdeklődőket
Janiga József „Szülőföldtől a választott otthonig”
című emlékkiállításra
Megnyitó:
Hideghéthy Andrea és Gubík László
Kurátor:
Méry Beáta
Időpont: 2021. augusztus 7. 11 óra
Helyszín: Martosi Rendezvényliget, Martos 14.
A kiállítás 2021. szeptember 30-ig tekinthető meg.

54. Irinyi János Országos Középiskolai Kémiaverseny 2021
2021-08-12 - 2021-12-10
Az Irinyi János Országos Középiskolai Kémiaverseny meghirdetése a 2021/2022-es tanévre a szlovákiai magyar középiskolák részére
A komáromi Selye János Gimnázium a Magyar Kémikusok Egyesületének Kémiatanári Szakosztálya és a Debreceni Egyetem segítségével Szlovákiában tizenhetedik alkalommal is meghirdeti a magyarországi 54. Irinyi János Országos Középiskolai Kémiaversenyt a 2021/2022-es tanévre. Az elméleti verseny anyaga az általános iskolában és a középfokú iskolákban tanult kémia, kategóriánként értelmezve. Az elméleti tudás kiterjed az alkalmazott és a környezeti kémiára, valamint a kémia történetének magyar vonatkozásaira. A gyakorlati versenyen a térfogatos elemzésben kell jártasságot bizonyítani.
Az első forduló iskolai írásbeliből, a második forduló (szlovákiai döntő) írásbeliből és gyakorlatból, a harmadik forduló (országos forduló Debrecenben) írásbeliből és gyakorlatból áll.
Az I. kategóriába a gimnáziumok első évfolyamának tanulói, a II. kategóriába a gimnáziumok második évfolyamának tanulói, a III. kategóriába a szakközépiskolák első és második évfolyamának diákjai tartoznak.
Az 54. Irinyi János Országos Középiskolai Kémiaverseny határidői

Az iskolák igazgatói 2021. december 10-ig jelzik a Selye János Gimnáziumnak a versenyezni kívánó tanulók létszámát, kategóriánkénti bontásban a posta@sjg.sk címen Andruskó Imre igazgató részére és on-line bejelentkeznek a www.irinyiverseny.mke.org.hu/regisztracio honlapon.

A megbízott szervező 2022. január 10-ig elkészíti a feladatlapokat.

A Selye János Gimnázium 2022. január 21-ig továbbítja a feladatlapokat az iskolákhoz.

Az iskolai forduló lebonyolítása 2022. január 27-én csütörtökön történik 13-tól 17 óráig.

Az iskola szaktanára 2022. január 31-ig visszaküldi a feladatlapokat a megbízott szervezőnek, aki kijavítja azokat, és február 12-ig összeállítja a szlovákiai fordulóba bekerült tanulók névsorát.

2022. március 8-án (kedden) 9-től 14 óráig a Selye János Gimnáziumban lezajlik a szlovákiai forduló.

2022 áprilisában zajlik az országos forduló Debrecenben a járványügyi helyzet függvényében.

A versennyel kapcsolatos további információ a www.irinyiverseny.mke.org.hu oldalon található.

XXII. ŐSZIRÓZSA magyarnóta-énekesek országos versenye
2021-08-17 - 2021-09-20
A Csemadok Országos Tanácsa megbízásából a Csemadok Nagykürtösi Területi Választmánya 2021. október 09-10-én rendezi meg a XXII. ŐSZIRÓZSA magyarnóta-énekesek országos versenyét, ha időközben nem lépnek életbe újabb országos korlátozások. Zenei kíséret: Mezei Zsolt és zenekara – Dunamocs. A versenyen való részvétel feltételei és lebonyolítási rendje nem változik.
A nótaénekesek versenyébe 2021. szeptember 20-ig azok jelentkezését várjuk, akik betöltötték 16. életévüket, felső korhatár nincs. A versenybe 2 magyar nótával – hallgató, csárdás – lehet jelentkezni írásban név, elérhetőség (pontos lakcím, e-mail, telefonszám) valamint a nóták címének és hangnemének feltüntetésével a Csemadok Nagykürtösi Területi Választmányánál:
Oblastný výbor Csemadoku,
991 28 Vinica, Nekyjská 397/27.
e-mail: csemadokntv@gmail.com
Az e-mail tárgyában és a borítékon tüntessék fel, hogy: „ŐSZIRÓZSA” .
Az érdeklődők bővebb tájékoztatást kérhetnek a Csemadok NTV telefonszámán:
0907 85 62 96. A jelentkezőknek részletes információt küldünk.
A jelentkezési lapok letölthetők a Csemadok honlapjáról (www.intezet.sk; www.csemadok-hu.eu) vagy beszerezhetők a Csemadok területi választmányain.

Jókai-díj 2022
2021-08-26 - 2021-10-31

Magyar Ifjúsági Konferencia Egyesület ösztöndíjas programja
2021-09-03 - 2021-09-30
Egyedülálló ösztöndíjas program indul a határon túli, vállalkozni vágyó, felsőoktatásban tanulók számára a Magyar Ifjúsági Konferencia (MIK) és a Hungarian Startup University Program (HSUP) közös együttműködésében.
A MIK Start HSUP-val alkotott közös célja, hogy a határon túli és a diaszpórában élő magyar tehetségek segítséget kaphassanak vállalkozásaik indításakor, tőkével és nemzetközi kapcsolatokkal vághassanak neki az innovációnak.
A MIK Start programra itt lehet regisztrálni:
https://docs.google.com/forms/d/e/1FAIpQLSf9tS4S2gaEYia4uDr_oksISmUgmiJYZlI-0N2kfnPyEBp3tQ/viewform

A program szervezői 300 külhoni hallgató jelentkezését várják, akik az immáron 8 alkalmas élő, valamint online képzésen is részt vesznek majd.

Az év végén leadásra kerülő projekt ötletek közül szakmai zsűri válogatja ki azokat a projekteket, amelyek 2022-ben ösztöndíjas támogatásban részesülhetnek majd, így a képzés immáron két féléven keresztül támogatja a tanulni vágyókat.
A két féléves program során a diákok a MIK Start 8 alkalmas gyakorlati képzése mellett, a HSUP digitalizált tananyagján keresztül készülhetnek fel a vállalkozás indítására. A második félévben ösztöndíjban részesülő hallgatók csapatokat alkothatnak, a félév végén pedig akár befektetést is szerezhetnek neves, magyarországi befektetőktől.
A felület a regisztrációs időszak után október 1-jétől fogadja a hallgatókat, melyet a folyamatos képzés október 5-től kezdve egészít majd ki.
A programba jelentkező diákok szakmai tudásra, nemzetközi kapcsolatokra, mentorációra és folyamatos partneri lehetőségekre tehetnek szert. Jelentkezni a Magyar Ifjúsági Konferencia weboldalán lehet.

Szavalópályázat a Toldi-premier alkalmából
2021-09-06 - 2021-09-19
Toldi Miklós legendás történetét animációs sorozat formájában kelti életre a közmédia. A 13 részes produkció egyedi, kézzel rajzolt technikával készült a Kecskemétfilm Kft. műhelyében. Jankovics Marcell utolsó rendezését a Duna Televízió közönsége láthatja először, szeptember 19-től. A nagyszabású rajzfilm közelgő bemutatója alkalmából a generációs kötelékeket ápoló és erősítő pályázatot írt ki az MTVA.
„Ég a napmelegtől a kopár szík sarja, Tikkadt szöcskenyájak legelésznek rajta” – nincs olyan magyar, aki ne emlékezne Arany János Toldijának kezdősoraira. Mindamellett, hogy a magyar lovagi mondakör egyik legjelentősebb szereplőjének története hamarosan megelevenedik a közmédia csatornáján, az MTVA minél szélesebb körben igyekszik éltetni a 19. századi művet, amely híressé tette a költőt. Ennek érdekében Mondj verset a nagyival! címmel pályázatot hirdetett, amelyre unokák és nagyszülők közösen nyújthatnak be pályaművet, videó formában. Az Arany-eposz egy szabadon választott részletének szavalásával értékes Toldi ajándékcsomagot nyerhetnek a legjobb felvételt beküldők, valamint esélyt kaphatnak, hogy a Duna Televízió Almárium című szolgáltató magazinműsorában szerepeljenek.
„Az eredeti Toldi történetet mindenki ismeri, közös kincsünk. Jankovics Marcell olyan mély művészi alázattal fogta meg a költeményt, hogy megmaradt a kulturális értéke és a mai generációk számára is fogyasztható, közelhozott feldolgozást láthatunk, az eredeti Arany szövegekkel. Az animációs sorozat ezáltal hidat tud képezni a nemzedékek között” – összegezte a Toldi adaptáció jelentőségét Medveczky Balázs, a Duna Televízió csatornaigazgatója, valamint hozzátette „örömünkre szolgál, hogy a premier apropójából a fiatal és az idős korosztályt most egy közös felhívással tudjuk megszólítani. Bízunk benne, hogy olyan nívós pályaművek érkeznek, amelyek értéket képviselnek, és méltó módon őrzik meg a 19. századi magyar irodalom egyik legnagyobb alakjának emlékét.”
Az MTVA célja a pályázattal a kulturális értékeink ápolása mellett, a generációk közti kapcsolatok szorosabbra fűzése, amelynek során megmutatkozhat a legendás Toldi Miklós család-összekovácsoló ereje is. Arany János elbeszélő költeményének közös szavalása lehetőséget kínál az együtt tanulásra, a hasznos időtöltésre, és a maradandó élményszerzésre. A felhívás részletei megtalálhatók a mediaklikk.hu/toldi oldalon, amelyen a Toldihoz kapcsolódó további tartalmak és érdekességek is várják az érdeklődőket.
Szeptember 19-től pedig a Duna Televízión indul a Toldi animációs sorozat, amelynek cselekményén maga a költő kalauzolja végig a nézőket. Az egyes énekek részletgazdag képi világgal és aprólékosan kidolgozott karakterekkel elevenednek meg. A hazai rajzfilmgyártás legújabb gyöngyszeme garantált élményt kínál valamennyi korosztály számára vasárnap esténként 19.40-től.

Komárom Táncműhely, a Komárom Táncegyüttes, a Feszty Árpád Néptáncegyüttes 2021/22-es tanév
2021-09-06 - 2021-09-19
A Komárom Táncműhelyben az alapiskolák alsó tagozatos gyerekeivel foglalkozunk. A tavalyi idényben 35-40 gyermekkel dolgoztak együtt az oktatók, nevezetesen Madari Katalin és Nagy János. A művészeti csoport célja az, hogy megismertesse a gyermekekkel a néphagyomány színes világát, a néptánc ezer arcát és a népzene sokrétűségét. Amellett, hogy kiváló csapatszellem fejlődik ki a próbák során, nagy hangsúlyt fektetnek oktatóink a ritmusérzék fejlesztésére, természetesen játékos formában. Madari Katalin és Nagy János számos mozgásos népi gyermekjáték kiváló ismerője. A táncműhely munkájának fontos eleme a lokálpatriotizmus erősítése: elsősorban a hazai tájegységek bemutatását részesítik előnyben. A Komárom Táncműhely első találkozójára szeptember 6-án kerül sor.
A Komárom Táncegyüttes a 2020-as évben 3 tájegység táncanyagát sajátította el. A művészeti vezetők – Gálik Gábor és Gálik Klaudia – igazán színes repertoárra törekedtek, így lett végül egy gömöri, felcsíki és egy magyarbőri táncanyag az éves terv, hiszen mind a három tájegység más-más tánctechnikai felkészülést igényel. Mindhárom tájegységből készült koreográfia, ám a járványügyi helyzet kapcsán egyelőre ezek nyilvános bemutatása nem valósult meg. A munka viszont folytatódik, annak ellenére, hogy a tavalyi idényben igazán ritkán találkozhattak személyesen a táncosok. Gálik Gábor és Gálik Klaudia művészeti vezetők az első alkalmat szeptember 6-ra tűzték ki.
A Feszty Árpád Néptáncegyüttes elsősorban a felnőtt- és szépkorú táncolni vágyók figyelmére számít. A művészeti csoport könnyed kikapcsolódást nyújtva hívogat – Korpás György csoportvezető munkáját Gémesi Zoltán koregráfus segíti. Az első találkozó szeptember 6-án valósul meg.
KOMÁROM TÁNCMŰHELY
néptáncoktatás gyermekeknek
csoportvezetők: Nagy János és Madari Katalin
első próba: 2021. 09. 06. (hétfő), 16.00, tükörterem
korcsoport: alapiskola – 1.-4. évfolyam
tagsági díj: 10 € / hó
KOMÁROM TÁNCEGYÜTTES
ifjúsági és felnőtt néptánc
művészeti vezetők: Gálik Gábor és Gálik Klaudia
első próba: 2021. 09. 06. (hétfő), 18.00, színpad
tagsági díj fél évre: 60 €
FESZTY ÁRPÁD NÉPTÁNCEGYÜTTES
együttesvezető: Korpás György
koreográfus: Gémesi Zoltán
első próba: 2021. 09. 06. (hétfő), 19.00, tükörterem
tagsági díj: 15 € / hó
INFO: Hanusz Zoltán, művelődésszervező
TEL: +421 903 558 525
E-MAIL: hanusz.mskskomarno@gmail.com

Komárom Színjátszókör 2021/22-es tanév
2021-09-06 - 2021-09-26
Laboda Róbert, a szlovákiai magyar gyermek- és diákszínjátszás egyik vezéralakja is foglalkozásra várja az érdeklődőket. A pandémia okozta helyzet és az erre fonódó témavilág szinte kimeríthetetlen. Laboda Róbert a nyári színjátszó táborban is ezt a témát járta körül. A pandémia okozta ilyen-olyan beltéri súrlódások, kényszerből megélt pillanatok jelentették az origót, amiből játékos és olykor-olykor túlontúl őszinte jelenetek születtek. Az improvizációs gyakorlatoknak egy-egy témánál hatalmas erejük volt, érezni lehetett a feszültséget, hallani lehetett a csendet, ki lehetett tapintani a megjelent mozgásos avagy párbeszédes etüdök tétjét. Érdekes volt az az empirikus tapasztalás, miszerint minden gyermek másképp élte meg a bezártságot. Azt, hogy folytatódik-e a pandémia okozta helyzet drámapedagógiai elemzése a színpadon, az tudja meg, aki a szeptember 7-én kezdődő csoportmunkának a részese lesz. Két korcsoportban várja az érdeklődőket a foglalkozásvezető: a 9-11 évesek és a 12-13 évesek korcsoportjában.
A közművelődési feladatkört felvállaló művészeti csoportok munkáját erősítik a nyári táborok, melyek szintén az Egressy Béni Városi Művelődési Központ égisze alatt valósulnak meg a vakáció során. Mind a táborokban, mind pedig a művészeti csoportokban visszajáró tagok alkotják az alapcsapatot, de érdeklődni érdemes – újaknak és újrakezdőknek egyaránt!
SZÍNJÁTSZÓKÖR GYERMEKEKNEK
csoportvezető: Laboda Róbert
első próba: 2021. 09. 07. (kedd), 15.00 és 16.00 színpad
tagsági díj: 10 € / hó
INFO: Hanusz Zoltán, művelődésszervező
TEL: +421 903 558 525
E-MAIL: hanusz.mskskomarno@gmail.com

Legyen részese Ön, vagy gyermeke is ennek az értékteremtő művészeti tevékenységnek, várjuk szeretettel az érdeklődését a csoportjainkban zajló munka iránt.

Népi Építészeti Program 2021
2021-09-06 - 2021-10-21
SZEPTEMBERBEN ÚJRA MEGJELENIK A NÉPI ÉPÍTÉSZETI PROGRAM LEGNÉPSZERŰBB ELEME: A SZAKMAI ELŐKÉSZÍTÉSRE ÉS/VAGY ÉPÜLETFELÚJÍTÁSRA IGÉNYELHETŐ TÁMOGATÁS

Immár ötödik éve nyújt lehetőséget védett népi építészeti emlékek támogatására a Magyar Kormány által létrehozott Népi Építészeti Program, mely 2019 óta a Teleki László Alapítvány lebonyolításában, a Miniszterelnökség támogatásával évi 1,5 milliárd forintos keretből működik. A Program célja, hogy vissza nem térítendő támogatást nyújtson olyan védett épületek tulajdonosainak – szervezeteknek és magánszemélyeknek –, amelyek népi építészeti értéket képviselnek.
A Népi Építészeti Program a védett népi építészeti emlékek eredeti történeti szerkezeteinek megtartó szemléletű megújulását támogatja.
A Program által támasztott kritériumokat tartalmazó dokumentumok (Tájékoztató, Útmutató, Műszaki Segédlet, Gyakran Ismételt Kérdések) a www.nepiprogram.hu oldalon, regisztrációt követően érhetők el.
Amennyiben ingatlana megfelel a Program által támasztott követelményeknek, úgy Ön jogosult támogatási kérelem benyújtására, melynek segítségével anyagi és szakmai támogatást kaphat az ingatlan felújításához szükséges szakmai előkészítő dokumentációk elkészítéséhez, illetve – szakmai előkészítő dokumentációk birtokában – az épület felújításához.
A támogatás célja:
Forrás biztosítása olyan, Magyarország területén álló népi építészeti emlékek
– veszélyelhárítását,
– állagmegóvását, valamint
– részleges vagy teljes helyreállítását
megelőző és megalapozó előkészítő dokumentációk, kutatások elkészítéséhez, valamint épületfelújítási és karbantartó tevékenységekhez, amelyek az épített örökségnek műemléki értéket képviselő, egyedi védelem alatt álló elemei. A forrás felhasználása ezen elsődleges célja mellett támogatja a területi védelem alatt álló együttesek meglévő egyedi történeti értéket hordozó (jellemzően külső, homlokzati) elemeinek értékőrző-megújító kezdeményezéseinek előkészítését is. A forráson keresztül a Megvalósító célja a hagyományos építészeti értékek megőrzése és helyreállítása a hagyományos építési technikák újraélesztésével.
Támogatás összege és mértéke:
Az odaítélhető vissza nem térítendő támogatás összege kérelmenként
– szakmai előkészítésre minimum 500 ezer – maximum 1,5 millió Ft,
– épületfelújításra minimum 500 ezer – maximum 20 millió Ft.
A támogatás mértéke természetes személyek és önkormányzatok (ideértve a nemzetiségi önkormányzatokat is) esetén a tevékenység megvalósítása során felmerülő összköltség legfeljebb 80%-a, egyéb esetben legfeljebb 50%-a.
A támogatás folyósítása – a megvalósítás ütemének megfelelően – támogatási előleg formájában egy, vagy több részletben történik.
A Támogatási Kérelem benyújtására vonatkozó információk:
A támogatási kérelmek benyújtásának lehetősége 2021. szeptember 6-án nyílik meg. A kérelmek benyújtási határideje 2021. október 21. 24:00 óra, melyet a Teleki László Alapítvány által üzemeltetett online felületen (www.nepiprogram.hu), kizárólag elektronikus formában tehet meg.
A támogatási kérelmek elbírálását a Miniszterelnökséget vezető miniszter által felkért szakmai Bíráló Bizottság végzi. A döntés meghozatalát követően a kérelmező írásban kap értesítést a döntésről.
További információ a kapcsolat@nepiprogram.hu e-mail címen kérhető.

Mária Rádió Mirjam – Rajzpályázat
2021-09-06 - 2021-11-21
A szlovákiai magyar nyelvű Mária Rádió, a MIRJAM RÁDIO rajzpályázatot hirdet a szlovákiai magyar nyelvű alapiskolák és középiskolák körében. A pályázat célja, hogy felhívja a figyelmet a keresztény, családi, és nemzeti kulturális értékekre. A pályázat részleteit az alábbiakban olvashatják:
Rajzverseny meghirdetése, kezdete: 2021.9.15.
Rajzverseny témái:

Szent József, a családapák példaképe
(Karácsonyi ünnepkör, portré, kép a szent családról, stb.)
Esterházy János keresztény magyar mártír politikus
(Portré, „önfeláldozás”, stb.)
Gróf Széchenyi István a „hídember”, a haladó technikai gondolkodás úttörője
(Portré, Széchenyi híd, Széchenyihez köthető technikai újítások, stb.)
Regnum Marianum – Mária országa
(Portré, templomok, kegyhelyek, kegyképek, tájkép, neves magyar vonatkozású épületek Szlovákiában, természet szépségei)

Kritériumok:

felső korhatár: 19 év
a rajzlap mérete minimum A4, maximum A2
egy alkotó témánként egy művet nyújthat be
egy műnek lehet több közös alkotója
A képzőművészeti technikák szabadon választhatóak (a művek elkészítése során alkalmazhatóak akár térbeli megoldások, pl. ragasztott motívumok, részletek)

Benyújtás módja:

postai úton a következő címre: Mária Rádio Mirjam o.z, Jókaiho 6., 945 01 Komárno.
személyesen: Mária Rádio Mirjam, Jókaiho 6., 945 01 Komárno.

Benyújtandó dokumentumok:

pályázati mű (alkotás), hátoldalán feltüntetve az alkotó nevével és címével
kitöltött és aláírt nevezési lap (alkotónként 1 példányban)

Benyújtási határidő:2021.11.21.
Elbírálás: 2021.11.26
Eredmények közzététele (www.mariaradio.sk + FB, élő műsor), díjazottak értesítése (2021.11.29 – 2021.12.3.)
A rajzok kiértékelését a rádió által felállított kiértékelő bizottság végzi . A rajzok témától függetlenül egy kategóriában kerülnek megítélésre. Az öt kategória: óvoda, alsó tagozat, felső tagozat, középiskola, speciális iskola. Esetleges különdíjak megítéléséről a bizottság az elbírálás folyamán dönt. A legjobb munkák felkerülnek a rádió honlapjára, valamint belekerülnek a soron következő magazinba (Januári szám). A díjazott munkák alkotói , valamint felkészítő tanáraik jutalma 1-1 rádiós ajándékcsomag, egy oklevél, valamint egy látogatás a rádió stúdiójában. A művek a komáromi Limes galériában is kiállításra kerülnek. A díjátadóra és a kiállítás megnyitására 2021. decemberében kerül sor, az aktuális járványhelyzet függvényében.
Mária Rádió Mirjam – Rajzpályázat – október-november

A Mécs László Irodalmi Társaság irodalmi pályázata
2021-09-10 - 2021-09-30
Az ORSZÁGOS MÉCS LÁSZLÓ IRODALMI TÁRSASÁG irodalmi pályázata

Pályázatunk témája
szabadon választott témájú versek alkotása

A pályázók köre:
Pályázatunkon részt vehet bárki, aki elmúlt 14 éves.

A pályázat beküldési határideje:

2021.szeptember 30.

Formai követelmények:

Pályázni versekkel lehet.
A pályaműben az itt megadott szavaknak (nem ragozott formában) szerepelnie kell:
csobbanás
fűz
Híd
hinta
sátor
viharleső
A pályázatot kizárólag word dokumentumban kérjük beküldeni emailben.
E-mail: mecslaszlotarsasag@gmail.com . A tárgyhoz szíveskedjenek odaírni: Hat van!
Egy pályázó minimum 2, maximum 4 alkotással nevezhet. A pályázat nem jeligés. A pályázó a pályázaton történő részvételével automatikusan hozzájárul, hogy műve térítésmentesen megjelenjen a kiíró valamely elektronikus, vagy nyomtatott kiadványában.
A pályázathoz kérjük megadni: a pályázó /szerző/ nevét, címét, elérhetőségét.

Nevezési díj:
nincs

Értékelés:

A szakmai zsűri : a kiíró által felkért magánszemélyek
A beérkezett pályaművekből e-antológiát állítunk össze , amelyet a www.mek.oszk.hu oldalon publikálunk.

Díjazás:

Eredményhirdetés:
a végeredményt a weboldalunkon közöljük, legkésőbb 2021.október 10-ig.
I. helyezett : Elismerő Oklevél + 6 000 Ft. értékű ajándékutalvány
II. és III. helyezett : Elismerő Oklevél + 3000 Ft értékű ajándékutalvány
A kiíró ettől eltérő díjakat is megállapíthat pluszban, továbbá Különdíjat is adományozhat. Szponzorációt, tárgyjutalom-felajánlást szeretettel és szívesen fogadunk!

Országos Mécs László Irodalmi Társaság
www.omlit.hu

Egyházi Támogatások – Felhívás 2022
2021-09-10 - 2021-10-07
Megjelent a 2022. évi egyházi közösségi célú programok támogatási felhívása
A Miniszterelnökség Egyházi és Nemzetiségi Kapcsolatokért Felelős Államtitkárságának célja jelen Felhívás közzétételével az, hogy felmérje azon támogatási igényeket, amelyek a 2022. költségvetési év során az egyházi jogi személyek közösségi célú programjainak megvalósításához szükségesek.
Egy kérelmező összesen egy támogatási igényt nyújthat be jelen felhívás keretében.
A támogatások nagy segítséget jelentenek a hazai és határon túli magyar ajkú egyházi jogi személyek, járvány sújtotta időszakot követő közösségépítő tevékenységéhez.
A támogatási kérelem elektronikus benyújtásának határideje: 2021. október 7., 16 óra
Támogathatóak egyházi táborok, hitéleti, közösségépítő illetve közösségi nevelést (ifjúság nevelést, a család megtartó erejét és teremtésvédelmet) szolgáló egyházi rendezvények, programok szervezése, lebonyolítása, a határon túli és ott a magyarság megmaradását szolgáló egyházi közösségek programjai (hitéleti, kulturális, közösségi nevelési és közösségépítő tevékenységek), valamint a Magyarország határain belül és a Kárpát-medencében megszervezett zarándoklatok, amennyiben a járványügyi helyzet lehetővé teszi.
A támogatási igényeket a Nemzetpolitikai Informatikai Rendszerben (NIR) lehet benyújtani, amely regisztrációt követően elérhető a Bethlen Gábor Alapkezelő Zrt. weboldaláról.
A felhívás teljes szövege letölthető:
EKCP-KP-1-2022 felhívás egyházi közösségi célú programok támogatására (pdf)

Pogány Erzsébet-díj 2021
2021-09-10 - 2021-10-10
A Szövetség a Közös Célokért Pogány Erzsébetnek, a társulás néhai igazgatójának állít emléket a Pogány Erzsébet-díj adományozásával.
A Szövetség a Közös Célokért társulás által megalakított héttagú kuratórium az idei évben első alkalommal keresi a Pogány Erzsébet-díjra legérdemesebb embert. A kuratórium tagjai: Fekete Irén elnök, Hideghéthy Andrea titkár, valamint Pogány Tibor, Csémi Szilárd, Mézes Rudolf, Bárdos Gyula és Ladányi Lajos.

A díjra olyan személyeket lehet javasolni, akik legalább tíz éve részt vesznek a civil életben, akik a közösségépítésben és szervezésben példamutató, fáradhatatlan tevékenységet folytatnak vagy folytattak, és munkásságuk a Felvidékhez kapcsolódik.

Jelölést kizárólag az arra szolgáló űrlapon a SZAKC tagszervezetein keresztül lehet megtenni 2021. szeptember 10. és 2021. október 10. között. Amennyiben magánszemély tesz javaslatot a jelölésre, jelölését legalább egy SZAKC tagszervezetnek is támogatnia kell.
Érdeklődés esetén további információ a pozsony@szakc.sk e-mail címen kérhető. Tagszervezeteink listája a SZAKC honlapján www.szakc.sk is megtalálható.

Arany Opus Díj 2021
2021-09-10 - 2021-10-15
A Szlovákiai Magyar Írók Társasága Arany Opus Díj címmel szépirodalmi pályázatot hirdet szlovákiai magyar (állandó szlovákiai lakhellyel rendelkező) szerzők számára.
A pályázatra benyújtható minden olyan magyar nyelven írt széppróza vagy vers (max. 15 flekk), amely nyomtatásban még nem jelent meg, s amelynek közlési jogával a szerző rendelkezik. Egy szerző csak egy művel vehet részt a pályázaton. Tematikai megkötés nincs. A pályamunkát postai küldeményként, minden oldalán jeligével ellátva, három nyomtatott példányban és digitális formában is kérjük benyújtani. A pályaműhöz külön, zárt borítékban csatolandó szerzőjének neve, e-mail címe, telefonszáma és lakcíme. Ezen a borítékon legyen feltüntetve a pályázó jeligéje is. A külső borítékra pedig kérjük ráírni: Arany Opus Díj.
Levélcím: Spoločnosť maďarských spisovateľov na Slovensku, Galantská cesta 658/2F, 929 01 Dunajská Streda (információ – telefon: 0911239479, e-mail: szmit@szmit.sk)
A pályázatok beérkezési határideje: 2021. október 15.
Pályadíj mindkét kategóriában: 300 euró, valamint Csóka Ferenc író, képzőművész olajfestményei.
A pályázatra benyújtott szépirodalmi alkotásokat neves irodalmárokból álló zsűri bírálja el. A zsűri tagjai: Z. Németh István Talamon-díjas író, költő, Jancsó Péter prózaíró, főszerkesztő, Kövesdi Károly költő, szerkesztő. A díjnyertes művek első felhasználási joga a Szlovákiai Magyar Írók Társaságát illeti meg, és az Opus 2021/1-es számban jelennek meg.
Az ünnepélyes díjátadásra 2021. november 19-én kerül sor Dunaszerdahelyen, a XIV. Őszi Írófesztivál keretében megrendezett műsoros esten, ahol a nyertes pályaművek színművész tolmácsolásában hangzanak el.
A nem díjazott szövegeket a pályázat kiírója nem őrzi meg és nem küldi vissza.

A Nemzeti Kulturális Alap Múzeumok Kollégiumának pályázati felhívása
2021-09-11 08:00 - 2021-09-21 17:00
Pályázat határon túli magyarlakta területeken működő muzeális intézmények szakmai programjai megvalósításának támogatására
Pályázók köre: országos múzeumok, országos szakmúzeumok és megyei hatókörű városi múzeumok, illetve országos hatókörű múzeumi szakmai szervezetek, területi múzeumok.
A pályázati cél megvalósításának időtartama: 2021. szeptember 1. – 2022. június 30.
Mikor és hogyan lehet a pályázatot benyújtani?
Pályázatot benyújtani az NKA portálján keresztül 2021. szeptember 21-ig lehet.
Bővebb információ:
https://nka.hu/muzeumok-210929-2/#2

Szeptember 15-i írható alá a petíció a rimaszombati kórházért
2021-09-13 - 2021-09-15
„Köszönjük szépen mindenkinek, aki bekapcsolódott a gyűjtésbe!” – írta közösségi oldalán Cziprusz Zoltán. Hozzátette: „Mindenkit kérünk, aki az aláírásokat gyűjtötte, hogy szeptember 15-ig (szerda és államünnep) juttassa el hozzánk, mert csak azon aláírások számolnak be, amelyek meg is érkeznek.”

Nagyon fontos, hogy mindenki a személyi igazolványa alapján töltse ki az íveket, ami a nevét és lakcímét illeti.

Senki ne rövidítse lakcímét pl. RS vagy Rim. Sobota-ra, hanem 979 01 Rimavská Sobota stb., ha nevét pl. a személyi igazolványában Ladislavnak írja, akkor most is ezt írja az ívre.

Hátáridők: a petíciókat szeptember 12-ig gyűjtjük és szeptember 15-ig összegezzük. Ezért legkésőbb szeptember 15-ig kérjük juttassák el az íveket a petíciós bizottság bármelyik tagjához, vagy a megadott címre: Petičný výbor / Petíciós bizottság, Daxnerová 35, 97901 Rimavská Sobota. Akik postai úton küldik az íveket legjobb, ha szeptember 10-ig feladják, mert szeptember 15. államünnep és csak 14-ig kézbesít a posta!

Személyes egyeztetés az átvételről telefonon: 0948 005 936

Hol lehet aláírni a petíciót?
A Rimaszombati, Losonci és Nagyrőcei Járás valamennyi településének önkormányzata megkapta. Ezért elvileg az összes községházán és városházán elérhetőek az ívek. Továbbá, Rimaszomaszombat főterén a városházán, a Tompa Könyvesboltban és rengeteg üzletben, bárban, étteremben a város és az egész régió területén is. Az íveket bárki aláírhatja, éljen az ország bármelyik járásában!

A pápa szlovákiai látogatása - hétfő
2021-09-13 09:15
Ferenc pápa hétfőn reggel 9.15-kor a köztársasági elnök székhelyén, a pozsonyi Grassalkovich-palotában Zuzana Čaputová államfővel találkozik. Ezt követően az egyházfő találkozik Čaputová szűk családi körével.
A program szerint a pápa 10 órakor az állami és a civil szektor képviselőivel találkozik az elnöki palota kertjében, majd még délelőtt a pozsonyi Szent Márton-dómba érkezik, ahol a klérus tagjai előtt mond beszédet.
16.45-től a fővárosi Hal téren a zsidó közösség képviselőivel találkozik. Az utóbbi helyszínen beszédet is mond.
Innen az egyházfő útja a Szentszék pozsonyi nagykövetségére vezet, ahol Boris Kollár (Sme rodina) parlamenti házelnököt fogadja, majd 18:00-kor a kormányfővel, Eduard Hegerrel (OĽaNO) találkozik.

Ifjú Szívek – Autentika Rimaszombatban
2021-09-13 18:00
https://www.facebook.com/events/1560401017636586/?ref=newsfeed

Szeptember 13-án 18.00 órától a rimaszombati kultúrház színháztermében kerül bemutatásra az Ifjú Szívek táncszínház Autentika – saját anyag című előadása. A táncelőadás a Szlovákia területén élő nemzetiségek hagyományos tánc- és zenekultúrájáról kínál komplex képet a nézőnek. Elemzi, bemutatja és korszerű színpadi eszközök segítségével dolgozza fel hagyományainkat. Abból az óriási tudásanyagból merít, amely az elmúlt évszázad során, Bartók Béla és Kodály Zoltán első Nyitra-vidéki gyűjtéseitől kezdve napjainkig összegyűlt. Az előadás rendező – koreográfusa Hégli Dusán.
Jegyek elővételben (5 €) online a www.kulturars.sk oldalon, illetve a Tompa Mihály Könyvesboltban kaphatók. Gyermekeknek 10 éves korig a belépés díjtalan.
A program főtámogatója a Szlovák Köztársaság Kisebbségi Kulturális Alapja.

Lehár Ferenc életútja Dél-Komáromban
2021-09-13 18:00

A pápa szlovákiai látogatása - kedd
2021-09-14 10:30
Ferenc pápa kedden, szeptember 14-én 9 órakor érkezik Pozsonyból a kassai reptérre.

A kassai repülőtérről Eperjesre utazik, ahol szentmisét celebrál. Eperjes Szlovákia harmadik legnagyobb városa. Később a roma közösséggel találkozik a kassai Luník IX lakótelepen, valamint a fiatalokkal a Lokomotíva stadionban.

Az Aranyszájú Szent János liturgia 10.30-tól 12.30-ig tart az eperjesi városi sportcsarnok előtt, majd a Szentatya visszautazik Kassára.
A roma közösséget a Luník IX lakótelepen köszönti, a kassai lakótelepen mintegy 4300 roma él. A találkozó 16 órától 16.30-ig tart. A program a Szalézi Közösségi Központ előtt zajlik.
A pápa a Lokomotíva stadionban találkozik a fiatalokkal, a hivatalos program 16.45-kor kezdődik. „Megemlékezünk Boldog Anka Kolesárováról, egy fiatal szlovák nőről, akit a második világháborúban egy szovjet katona ölt meg. Anka Kolesárovát 2018. szeptember 1-jén a Lokomotíva stadionban avatták boldoggá” – tájékoztatta a TASR hírügynökséget Ferenc pápa szlovákiai látogatásának előkészítő bizottsága.
A Szentatya este indul vissza Pozsonyba a kassai repülőtérről.
Szerdán (szeptember 15.) szabadtéri szentmisét celebrál a sasvári (Šaštín) nemzeti kegyhelyen. A Szentatya szerda délután a pozsonyi nemzetközi repülőtérről repül vissza Rómába négynapos szlovákiai látogatása után.
(tasr/Felvidék.ma)

Szili Katalin: Harmincból tíz c. könyvének bemutatója Budapesten
2021-09-14 11:00
A Nemzetpolitikai Kutatóintézet 2021. szeptember 14-én 11.00 órai kezdettel rendezi meg Szili Katalin: Harmincból tíz című könyvének bemutatóját.
Köszöntőt mond:
Potápi Árpád János, a Miniszterelnökség nemzetpolitikáért felelős államtitkára
A kötetet bemutatja:
Szili Katalin, miniszterelnöki megbízott
és
Kalmár Ferenc, miniszteri biztos
Moderál és a szerzőkkel beszélget:
Kántor Zoltán, igazgató, Nemzetpolitikai Kutatóintézet

Helyszín: 1016 Budapest, Gellérthegy utca 30–32.
Bethlen Gábor terem

Jezsó Ákos: Mécses a ködben c. könyvének bemutatója Kassán
2021-09-14 17:00
Felhívjuk a tisztelt érdeklődők figyelmét, hogy a programokon való részvétel az aktuális járványügyi szabályok betartásával lehetséges: csak oltási igazolással, 72 óránál nem régebbi negatív vírus teszttel, ill. sejtes immunitás teszttel (OTP).

Könyvbemutató
Jezsó Ákos: Mécses a ködben
Szeptember 14., 17.00
Az író-olvasó találkozót vezeti Udvardy Zoltán író, újságíró
A könyv a helyszínen megvásárolható, dedikálható.

Kezdődik a Zenei Ősz Rimaszombatban
2021-09-14 19:00
https://www.facebook.com/events/868654367099817/?ref=newsfeed
Szeptember 14-én kedden 19.00 órakor az Ensemble Ricercata kvartett fellépésével indul a Zenei Ősz Rimaszombatban. Az idén 41.évfolyamába lépő rendezvénysorozat keretében öt komolyzenei koncerten vehetnek részt az érdeklődők. A klasszikusok újszerű feldolgozásában jeleskedő Ronald Šebesta (klarinét), David Danel (hegedű), Ivan Šiller (zongora), Helga Varga Bach (ének) négyes előadásában Darius Milhaud, Erik Satie, Claude Debussy és Robert Kolář művek hangzanak el. Jegyek (3 €) a helyszínen kaphatók.
A rendezvénysorozat főtámogatója a Szlovák Köztársaság Művészeti Alapja.

Október 23-i utazási pályázat rendhagyó történelemórák keretében itthoni és külhoni középiskolásoknak
2021-09-15 - 2021-09-30
A Rákóczi Szövetség az október 23-i nemzeti ünnephez kapcsolódóan diákutaztatási pályázatot hirdet magyarországi és külhoni középiskolai osztályközösségeknek.
A pályázat célja és feltétele, hogy az utazás során egy rendhagyó történelemóra keretében fel kell keresni egy olyan emlékhelyet, amely szorosan kapcsolódik a 20. századi magyar történelemhez, kiemelten az 1956-os forradalom és szabadságharchoz.
A pályázat lehetővé teszi a határon túli kirándulásokat is, ha azok megszervezhetők. A pályázaton 300 000 forint keretösszegű utazási támogatás nyerhető el.
A pályázat a Rákóczi Szövetség honlapján 2021. szeptember 30-ig nyújtható be. A kérelmeket a Szövetség hetente elbírálja annak érdekében, hogy minél hatékonyabban megszervezhető és lebonyolítható legyen a kirándulás.
Az elektronikus pályázat honlapunkon az alábbi hivatkozásra kattintva érhető el:
https://rakocziszovetseg.org/2021/09/09/rendhagyo-diakutaztatasi-program-2021-osz/

A Csemadok XXV. Országos Közgyűlése Érsekújvárban
2021-09-15 09:00
Napirend:
9,45 Gyülekezés a Czuczor-szobornál
9,50 Koszorúzás
10,00 Megnyitó, köszöntők
A munkaelnökség megválasztása.
Napirend elfogadása
A tanácskozási és a választási rend jóváhagyása
A Mandátumvizsgáló- és Szavazatszámláló, Jelölő – és Javasló Bizottság megválasztása
Elnöki beszámoló
Az Országos Ellenőrző Bizottság jelentése
A Mandátumvizsgáló Bizottság jelentése a határozatképességről
Az Alapszabály-módosító Bizottság jelentése
A Javasló Bizottság előterjesztése (1. rész, jelölések)
Választás
Ebéd
Vita
Az OT első ülése, az ülés határozatainak ismertetése
A Programalkotó Bizottság jelentése a Csemadok új programjának elfogadása
A Javasló Bizottság előterjesztése (2. rész, Határozati javaslat)
Zárszó, Himnusz
A tanácskozásra 2021. szeptember 15-én kerül sor Érsekújvárban, a Csemadok székházában. Meghívott vendégek az első órában kapnak lehetőséget a felszólalásra, a tanácskozás további része munka jellegű.
Megközelítőleg 16 órakor sajtótájékoztatót tartanak. A szervezők kérik a sajtó képviselőit, hogy részvételi szándékukat szeptember 10-ig jelezzék a csemadok@csemadok.hu címen.

A pápa szlovákiai látogatása - szerda
2021-09-15 09:10
Ferenc pápa szerdán, szeptember 15-én reggel 9.10-kor a sasvári zarándokhelyen együtt fog imádkozni az egyház püspökeivel.
A nagyközönség előtt is nyitott szabadtéri mise ugyanott 10 órakor kezdődik.
A szlovák vasúttársaság az esemény alkalmából a Nagyszombat–Jókút vonalon különvonatokat indít, a régió autóbusz-járatait pedig sűrítik. Nagy kapacitású parkolókat és külön útvonalakat jelöltek ki a pápalátogatás idejére, a buszok menetrendjét pedig összehangolták a különvonatok indulásával.
A zarándokhelyen az egyes szektorokat már a mise előtti napon, kedd éjszaka 10 órától megnyitják. Az esemény szervezői arra figyelmeztetik a közönséget, hogy szerda reggel 8 óráig mindenkinek el kell foglalnia a helyét a számára fenntartott szektorban.
A mobiltelefon-szolgáltatók a tömegrendezvények környezetében megnövelik a hálózatuk kapacitását, hogy az események idején is lehessen kommunikálni a készülékekkel.
Ferenc pápa a szerdai mise után 13.30-kor búcsúzik el a pozsonyi reptéren, ahonnan egyenesen Rómába repül vissza.

Felvidéki Labdarúgó Bajnokság Naszvadon
2021-09-15 09:30
